Аўтар адразу зацікавіў дзяцей тэмай сваёй кнігі, таму што ўсім без выключэння хочацца ведаць, ці ёсць жыццё на іншых планетах і якое яно; як узнікае сапраўднае сяброўства і як важна быць добрым і цярплівым, дапамагаць тым, каму гэта вельмі патрэбна. Вучні ўважліва слухалі пісьменніка, задавалі яму мноства пытанняў пра тое, як узнікла задумка напісаць кнігу, пра яе сюжэт і герояў. А таксама вельмі цікавіліся біяграфіяй самога пісьменніка. Алег Аляксеевіч шчыра і добразычліва адказваў на кожнае пытанне. Урывак з кнігі быў надрукаваны ў адным з нумароў часопіса “Качели”. І аказалася, што адзін з вучняў дасылаў у гэты часопіс свае вершы.